Мара Белчева
Сипе се полека мекий сняг…

chitanka.info

Сипе се полека мекий сняг…

В бялата вечерна тишина

иззвънтя, отмина и зави

там зад моста бързата шейна.

Някой викна; глух се отзова

някъде насреща сепнат ек…

И звънците, като сребрен смях,

счуха се и млъкнаха далек.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.